CELEX: 32005L0006
Language: sl
Date: 2005-01-26 00:00:00
Title: Direktiva Komisije 2005/6/ES z dne 26. januarja 2005 o spremembi Direktive 71/250/EGS glede poročanja in razlage rezultatov analiznega preskušanja, zahtevanih po Direktivi 2002/32/ESBesedilo velja za EGP.

27.1.2005   
            
            
               SL
            
            
               Uradni list Evropske unije
            
            
               L 24/33
            
         
      DIREKTIVA KOMISIJE 2005/6/ES
   z dne 26. januarja 2005
   o spremembi Direktive 71/250/EGS glede poročanja in razlage rezultatov analiznega preskušanja, zahtevanih po Direktivi 2002/32/ES
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 70/373/EGS z dne 20. julija 1970 o uvedbi metod vzorčenja in analiz Skupnosti za uradni nadzor krme (1), in zlasti člena 2 Direktive,
   ob upoštevanju naslednjega:
   
               (1)
            
            
               Direktiva Komisije 71/250/EGS z dne 15. junija 1971 o določitvi analitskih metod Skupnosti za uradni nadzor krme (2) vključuje določbe glede podajanja rezultatov.
            
         
               (2)
            
            
               Za zagotovitev usklajenega izvajanja Direktive Evropskega Parlamenta in Sveta 2002/32/ES z dne 7. maja 2002 o nezaželenih snoveh v živalski krmi (3) v vseh državah članicah, je zelo pomembno, da se o rezultatih analitskega preskušanja poroča in se jih razloži na enoten način.
            
         
               (3)
            
            
               Direktivo 71/250/EGS je zato treba ustrezno spremeniti.
            
         
               (4)
            
            
               Ukrepi, predvideni s to direktivo, so v skladu z mnenjem Stalnega odbora za prehransko verigo in zdravstveno varstvo živali –
            
         SPREJELA NASLEDNJO DIREKTIVO:
   Člen 1
   Direktiva 71/250/EGS se spremeni:
   
               1.
            
            
               V členu 1 se za drugim odstavkom doda naslednji odstavek:
               „Za nezaželene snovi po Direktivi Evropskega parlamenta in Sveta 2002/32/ES (4), vključno z dioksini in dioksinom podobnimi PCB-ji, se uporablja točka C(3) dela 1 Priloge k tej direktivi.“
            
         
               2.
            
            
               Priloga se spremeni v skladu s Prilogo k tej direktivi.
            
         Člen 2
   1.   Države članice sprejmejo zakone in druge predpise, potrebne za uskladitev s to direktivo, dvanajst mesecev po njenem začetku veljavnosti. Države članice takoj posredujejo Komisiji besedila navedenih predpisov in korelacijsko tabelo med navedenimi predpisi in to direktivo.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice posredujejo Komisiji besedila predpisov nacionalne zakonodaje, ki jih sprejmejo na področju, zajetem v tej direktivi.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 26. januarja 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 170, 3.8.1970, str. 2. Direktiva, kakor je bila nazadnje spremenjena z Uredbo (ES) št. 807/2003 (UL L 122, 16.5.2003, str. 36).
   
      (2)  UL L 155, 12.7.1971, str. 13. Direktiva, kakor je bila nazadnje spremenjena z Direktivo Komisije 1999/27/ES (UL L 118, 6.5.1999, str. 36).
   
      (3)  UL L 140, 30.5.2002, str. 10. Direktiva, kakor je bila nazadnje spremenjena z Direktivo Komisije 2003/100/ES (UL L 285, 1.11.2003, str. 33).
   
      (4)  UL L 140, 30.5.2002, str. 10.
   
      PRILOGA
      V točki C, uporaba metod analize in podajanje rezultatov, dela 1 – splošne določbe o metodah analize za krmo Priloge k Direktivi 71/250/EGS se doda točka 3:
      
         
                     „3.
                  
                  
                     Za nezaželene snovi po Direktivi 2002/32/ES, vključno z dioksini in dioksinom podobnimi PCB-ji, se proizvod, namenjen za živalsko krmo šteje za neskladnega z določeno najvišjo vsebnostjo, če se za rezultat analitskega preskušanja šteje, da presega najvišjo vsebnost, ob upoštevanju razširjene nezanesljivosti meritev in popravka za izkoristek. Analizirana koncentracija s popravkom za izkoristek in odšteto razširjeno nezanesljivostjo meritev se uporabi za oceno skladnosti. Slednja se uporabi le v primerih, kjer metoda analize omogoča oceno nezanesljivosti meritev in popravka za izkoristek (npr. ni možna v primeru mikroskopske analize).
                     O rezultatu analiznega preskušanja se poroča (če uporabljena metoda analize omogoča ocenitev nezanesljivosti meritev in popravka za izkoristek):
                     
                                 (a)
                              
                              
                                 če je za izkoristek pravilen ali nepravilen; način poročanja in raven izkoristka sta navedena;
                              
                           
                                 (b)
                              
                              
                                 kot ‚x +/- U‘, kjer je x rezultat analiznega preskušanja in je U razširjena nezanesljivost meritev, ob uporabi faktorja za zajetje 2, ki daje stopnjo zanesljivosti približno 95 %.“